**Kúpna a servisná zmluva č.: /2024**

uzatvorená podľa § 409 a nasl. a § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |
| --- |
| **Kupujúci:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773  |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Predávajúci:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(kupujúci a predávajúci spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

**I. Predmet zmluvy**

1. Predmetom tejto zmluvy je dodanie tovaru podľa špecifikácie:

|  |
| --- |
| **špecifikácia tovaru:** |
| Predmetom tejto zmluvy je dodanie 2 ks zberových vozidiel (ďalej len „**tovar**“ alebo „**vozidlo**“) s technickou špecifikáciou podľa prílohy č. 1 Technická špecifikácia k tejto zmluve, ktorá je neoddeliteľnou časťou tejto zmluvy (ďalej len „**príloha č. 1**“), uzatvorenej na základe výzvy č. 13 ***„Nákup zberových vozidiel s delenou nadstavbou“*** v rámci zriadeného dynamického nákupného systému s názvom „***Nákladné motorové vozidlá***“ vyhláseného dňa 2.8.2021 v Úradnom vestníku EÚ pod zn. 2021/S 147-390403 a dňa 3.8.2021 vo Vestníku verejného obstarávania č. 180/2021 pod č. 38968 - MUT. |
| **dodacia lehota:** | najneskôr do 15 mesiacov odo dňa účinnosti zmluvy  |
| **miesto dodania:** | sídlo kupujúceho |
| **záručná doba:** | podľa VOP |
| **zmluvná cena:** | podľa prílohy č. 2 Cena | **cena je:** | pevná [x]  ; maximálna podľa rozpočtu [ ]   |

1. Neoddeliteľnou súčasťou tejto zmluvy sú **Všeobecné obchodné podmienky** kupujúceho (ďalej len „**VOP**“) zverejnené na webovom sídle kupujúceho https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Predávajúci je povinný dodať kupujúcemu tovar vrátane kompletnej dokumentácie v slovenskom alebo českom jazyku obsahujúcu príslušné osvedčenia vyplývajúce zo všeobecne záväzných právnych predpisov platných na území Slovenskej republiky a návod na obsluhu a údržbu tovaru.
2. Prihlásenie vozidla na príslušnom Okresnom úrade zabezpečí kupujúci.
3. Dodanie tovaru, je možné aj po častiach (teda každé vozidlo zvlášť) za podmienok dodržania lehoty dodania. V prípade čiastkového dodania tovaru, bude vystavená samostatná faktúra na každé vozidlo.
4. Predávajúci je povinný poskytnúť kupujúcemu záruku podľa VOP kupujúceho na vozidlá a nadstavby ako celok.
5. Predávajúci sa zaväzuje kupujúcemu zabezpečiť záručný servis na  predmet zmluvy počas záručnej doby v rozsahu:
6. Periodické prehliadky predpísané jednotlivými výrobcami dodaného tovaru, teda podvozkov a nadstavieb vrátane predpísaného materiálu (filtrov, motorových a hydraulických olejov, ďalších prevádzkových kvapalín) a práce.

Priemerný ročný nájazd vozidla je 33 000 kmPriemerný počet dní prác vozidla je 262 dníPriemerný počet moto-hodín je 262 x 6,5 h – 1703 h ročne1. Opravy motora a prevodovky – chyby základných súčastí motora alebo prevodovky spôsobené výrobnou chybou,
2. Opravy elektroniky - chyby v elektronických systémoch vozidla ako sú senzory, riadiace jednotky, airbagy atď.
3. Opravy chladiacich a vykurovacích systémov – chyby klimatizácie alebo kúrenia, ak sú spôsobené výrobnými chybami,
4. Opravy zavesenia kolies – chyby zavesenia kolies, ktoré nie sú spôsobené bežným opotrebovaním vozidla alebo nesprávnym používaním.
5. Predávajúci sa zaväzuje v prípade reklamácie prevziať tovar od kupujúceho na reklamáciu najneskôr do dvadsaťštyri (24) hodín od potvrdenia reklamácie e-mailom. Kupujúci je oprávnený reklamovať vady tovaru aj telefonicky, pričom predávajúci je povinný bezodkladne najneskôr však do osem (8) hodín potvrdiť e-mailom reklamáciu kupujúcemu.
6. V prípade, ak bude oprava tovaru v rámci reklamácie trvať dlhšie ako desať (10) kalendárnych dní, kupujúci je oprávnený požadovať od predávajúceho zmluvnú pokutu vo výške 200,- EUR *(slovom: dvesto eur)* za každý aj začatý deň omeškania. Lehota na opravu plynie odo dňa nasledujúceho po dni, v ktorom predávajúci prevzal tovar do servisu predávajúceho (ďalej len „**servis**“).
7. Odvoz tovaru do servisu počas trvania záruky, zabezpečí kupujúci na vlastné náklady.
8. Tovar bude do servisu odovzdaný s plnou nádržou pohonných hmôt. Pre vylúčenie pochybností, zmluvné strany sa dohodli, že v prípade, ak nebude možné nádrž na palivo dotankovať do plnej nádrže pri odovzdaní do servisu z dôvodu závažnosti vady na tovare, odčíta sa stav pohonných hmôt podľa ukazovateľa stavu paliva na prístrojovej doske, o tomto sa vytvorí fotografická dokumentácia. Predávajúci je povinný vrátiť kupujúcemu tovar po vykonaní opravy s plnou nádržou alebo dotankované podľa vyhotovenej fotodokumentácie podľa predchádzajúcej vety.
9. Predávajúci poskytne kupujúcemu záruku v trvaní šesť (6) mesiacov na ním poskytnuté servisné práce a akúkoľvek prácu vykonanú v spojení s vykonaním servisných prác podľa dohody zmluvných strán a dvadsaťštyri (24) mesiacov na použité náhradné diely pri oprave, pričom záruka začne plynúť odo dňa prevzatia tovaru kupujúcim po vykonaní servisných prác. Za každú záručnú opravu vystaví predávajúci kupujúcemu protokol o odstránení chýb, ktorý bude potvrdený obidvoma zmluvnými stranami.
10. Predávajúci je povinný počas trvania tejto zmluvy udržiavať v platnosti všetky potrebné oprávnenia, povolenia, certifikáty, ktoré sa vyžadujú podľa všeobecne záväzných právnych predpisov k plneniu tejto zmluvy.
11. Predávajúci je povinný zaškoliť min. 2 zamestnancov kupujúceho na obsluhu vozidla a nadstavby podľa personálnych a časových možností kupujúceho, pričom náklady na školenie sú zahrnuté v cene plnenia podľa tejto zmluvy.
 |

1. Táto zmluva sa považuje za odstávkovú zmluvu podľa bodu 6.7 VOP: **áno** [ ]  ; **nie** [x]
2. Predávajúci podpisom tejto Zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dvadsaťštyri (24) mesiacov odo dňa účinnosti tejto zmluvy.

**III. Osobitné ustanovenia pre servisné práce**

* 1. Ak predávajúci poskytol na technologické zariadenie záruku za akosť, alebo ak je predmetom zmluvy vykonávanie servisných prác, predávajúci sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Predávajúci je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov predávajúceho, ktorí sa podieľali na servise technologického zariadenia a podpis vedúceho zamestnanca predávajúceho povereného vykonaním servisu.V prípade zistenia vady je predávajúci povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa predávajúci zaväzuje použiť nové originálne náhradné diely od výrobcu technologického zariadenia.
	5. Predávajúci môže výnimočne so súhlasom kupujúceho použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Predávajúci v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.

**IV. Záverečné ustanovenia**

* 1. Kupujúci ako prevádzkovateľ osobných údajov týmto informuje predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u kupujúceho právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov. Dotknutá osoba je oprávnená podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle kupujúceho (ďalej len „**Informácie o ochrane osobných údajov**“).
	2. Predávajúci podpisom zmluvy potvrdzuje:
1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. že mu boli poskytnuté Informácie o ochrane osobných údajov;
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol kupujúcemu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	1. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia  |
| 2. | Cena |

* 1. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
	2. Predávajúci sa zaväzuje zabezpečiť dodržiavanie *„Zásady správania sa v areáli OLO“,* ktoré sú zverejnené na webovom sídle kupujúceho <https://www.olo.sk/zasady-spravania-sa-v-areali-olo/>.
	3. Táto zmluva je vyhotovená v troch (3) rovnopisoch, z toho dva (2) rovnopisy pre kupujúceho a jeden (1) rovnopis pre predávajúceho.

|  |  |
| --- | --- |
| V ........................... dňa ............................ | V ........................... dňa ............................ |
| **Kupujúci:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke OLO a.s.**[meno, priezvisko a funkcia] | **Predávajúci:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |